kardosdrur/scandi-wiki huggingface dataset:
Viva La Bam

Viva La Bam er et TV realityshow på MTV, som fokuserer på Bam Margera og hans venner der laver practical jokes på hinanden, men mest på hans forældre Phil og April, for ikke at glemme hans onkel Vincent Margera ("Don Vito"). Det er en opfølger til de populære serier Jackass som også bliver vist på MTV.

Showet som mest er filmet i West Chester, Pennsylvania debuterede den 26. oktober 2003 på MTV netværket i Amerika og er siden blevet set af fans verden over.

Hver sæson består af 8 halv-timers episoder. Den 5. og sidste sæson af serierne sluttede den 14. august 2005.

Tv-programmer fra USA
Tv-programmer fra MTV
Erik Axelsen (Thott)

Erik Axelsen til Lagnö (Södermanland) (født ca. 1415 i Danmark, død 1481 på Vyborgs slott) rigsråd, rigsforstander i Sverige 1457 og 1466-67. Han var søn af Axel Pedersen Thott og Ingeborg Ivarsdotter.

Erik Axelsson blev 1449 udnævnt til svensk rigsråd; gjorde som ung tjeneste for Karl Knutsson (Bonde), men gik under oprøret i 1457 imod ham.
Han medvirkede dog i 1467 til Karl Knutsson (Bonde)s tredje kongevalg.

Erik Axelsen købte den Tyske Ordens ejendomme i Sverige år 1467, deriblandt Årsta slot. Han var lensherre over Finland og stod bag opførelsen af grænsefæstningen Olofsborg på en ø i Saimaa, Finland, i 1470'erne.

Erik Axelsen kom som ung til Sverige, blev snart fortrolig med Karl Knutsson (Bonde),
af hvem han fik Åbo i forlening 1450, som han kort derefter byttede til Nyköpings län.

Han glemte alligevel sin taknemmelighed og gik over til det danske parti. Da han havde erhvervet stor indflydelse, blev han ved Karl Knutssons afsættelse 1457 udset til rigsforstander sammen med ærkebiskop Jöns Bengtsson, men de besad kun embedet i kort tid. Han tog til Finland for at arbejde for Christian 1.s anerkendelse der, og blev som belønning udnævnt til hofmester og fik Viborg len i Finland 1457 og senere i 1462 Tavastehus len.

Da Christian blev styrtet i 1464, forblev Erik i unionspartiet og var stærkt medvirkende til, at Karl Knutsson måtte nedlægge tronen i 1465.

Da han i september 1466 fejrede sit bryllup med en datter af Gustav Algotsson Sture, udså de ved festen tilstedeværende rådsherrer ham igen til posten som rigsforstander og tvang derefter Jöns Bengtsson til at overgive magten til Erik Axelsen, som havde embedet fra oktober 1466 til november 1467. Hans styrelsetid blev imidlertid højst urolig. I begyndelsen søgte han at holde en balance mellem partierne, men da der opstod fjendskab mellem hans brødre i Danmark og Kristian 1., gik han over til Karl Knutsson (Bonde)s parti. I sommeren 1467 blev han en tid belejret i Stockholm, dels af danske tropper under anførsel af Claus Rønnov og dels af ærkebiskop Jøns Bengtsson og dennes svenske venner. Men broderen Iver Axelsen kom fra Gotland til undsætning. Da det alligevel, på grund af hans udenlandske afstamning og skiftende holdninger, ikke lykkedes at vinde den svenske befolkninges tillid, fremmede han i stedet Karl Knutssons tilbagekomst. Ved dennes ankomst til Stockholm i november 1467 nedlagde Erik sit embede og begav sig til Finland, hvor han ejede store områder, og hvor han var en del optaget af grænsestridigheder med Rusland.

Han var en god støtte for Sten Sture den ældre i dennes første tid som rigsforstander, og han deltog som svensk sendebud i forligsmøderne i Kalmar 1472 og 1474.

Gift med Bengta Mattsdotter (Lillie), død 1452, og med Elin Gustavsdotter (Sture).

Kilder

Se også 
 Slægten Thott.

Regenter fra Sverige
Erik Axelsen
Godsejere fra Sverige
Rigsråder fra Sverige
Danskere i 1400-tallet
Hofmestre fra Danmark
Kalmarunionen
Njogu Demba-Nyrén

Njogu Demba-Nyrén (født 26. juni 1979) er en svensk-gambiansk fodboldspiller. Han er født i Gambia, og har tidligere spillet i bl.a. SK Brann, Esbjerg fB, Panathinaikos FC, Odense Boldklub og Notts County F.C.

Demba-Nyrén kom som otte-årig til Sverige. Han fik som 19-årig en professionel kontrakt med BK Häcken i Allsvenskan.

Efter to år som professionel fodboldspiller tog Demba-Nyrén til græsk fodbold, hvor han spillede for PAS Giannina i et halvt år (8 mål/12 kampe). I den efterfølgende sæson spillede han for Aris FC, hvor han var topscorer (15 mål/19 kampe).

Demba-Nyrén flyttede i en periode til Bulgarien, hvor han spillede for Levski Sofia, inden Panathinaikos købte ham tilbage til græsk fodbold. I sin tid i Panathinaikos nåede han både at vinde The Double med klubben, samt at blive lejet ud i 4 måneder til FC Kerkira.

Esbjerg fB hentede i efteråret 2005 Demba-Nyrén til Danmark, hvor han var en af holdets stjerner. EfB solgte Demba til norske SK Brann i vinteren 2007/08 for ca. 9 mio.kr., samt et ekstra beløb afhængigt af præstation.

Januar 2009 skiftede han til OB fra SK Brann, som et led i en bytteaftale hvor OB sendte David Nielsen den anden vej.

I februar 2011 blev Demba-Nyrén løst fra sin kontrakt med OB.

Da han ikke havde tålmodighed til at blive udtaget til det svenske landshold, valgte Demba-Nyrén at stille for det gambianske landshold, som han også repræsenterer i dag.

Fodboldspillere fra Sverige
Fodboldspillere fra PFC Levski Sofia
Fodboldspillere fra Odense Boldklub
Fodboldspillere fra Esbjerg fB
Fodboldspillere fra BK Häcken
Fodboldspillere fra Panathinaikos
Fodboldspillere fra SK Brann
Fodboldspillere fra Notts County F.C.
Niki Zimling

Niki Zimling (født 19. april 1985) er en dansk fodboldspiller, der spiller for Kolding IF. Han har tidligere spillet for SønderjyskE, hvortil han kom i sommeren 2017 fra Mainz 05.

Karriere 
Han startede i sine ungdomsår i Tårnby Boldklub (slået sammen med AB70 til AB Tårnby fra 2009), har senere spillet i Brøndby IF, men skiftede til Esbjerg fB i efteråret 2005. Januar 2009 skiftede han til Udinese.

Niki Zimling har spillet 5 kampe på U/16-landsholdet samt 23 kampe på U/17-landsholdet, 12 kampe på U/19-landsholdet, 3 kampe på U/20-landsholdet og 5 kampe på U/21-landsholdet. Han blev desuden udtaget til U/21-EM i foråret 2006, til A-landsholdet i efteråret 2006 (blev småskadet samme dag som udtagelsen, så han fik ikke debut på dette tidspunkt). Zimling var med på ligalandsholdets ture i januar 2007 samt i januar 2008. Han fik debut for A-landsholdet i foråret 2008, hvor det blev til en enkelt kamp.

Niki Zimling modtog i 2006 prisen som Årets U/21-talent, og han blev kåret som Årets Spiller i EfB i sæsonen 2006/07. Midtbanespilleren har spillet 83 kampe for klubben og scoret 18 mål.

Referencer

Eksterne henvisninger 

 

Fodboldspillere fra Danmark
Deltagere ved det europæiske mesterskab i fodbold 2012
Fodboldspillere fra Brøndby IF
Fodboldspillere fra Esbjerg fB
Fodboldspillere fra Udinese Calcio
Fodboldspillere fra Club Brugge
Fodboldspillere fra NEC Nijmegen
Fodboldspillere fra Mainz 05
Fodboldspillere fra AFC Ajax
Fodboldspillere fra FSV Frankfurt
Fodboldspillere fra SønderjyskE
Leck Fischer

Otto Peter Leck Fischer (født 26. marts 1904 i København, død 17. juni 1956 i Gentofte) var en dansk forfatter og dramatiker, bror til Viggo Kampmann. Fischer var en socialt bevidst forfatter, der skildrede det moderne bymenneske med en trist, grå hverdag. Hans litterære stil var kølig og saglig. Fischer blev læst og værdsat i sin samtid, men er siden gået i glemsel (undtagen i specielt litteraturhistorisk interesserede kredse) – måske fordi han var så tæt forbundet med den tid, han levede i, og som han skildrede. Leck Fischer gjorde sig gældende indenfor mange genrer – romaner, film, radiodramatik. Han er begravet på Mariebjerg Kirkegård i Gentofte.

Leck Fischers skuespil findes bevaret i Dramatisk Bibliotek på Det Kongelige Bibliotek.

Referencer

Eksterne henvisninger 
 
 Leck Fischer på Dansk Forfatterleksikon
 

Romanforfattere fra Danmark
Dramatikere fra Danmark
Manuskriptforfattere fra Danmark
Personer fra København
Dansksprogede forfattere fra Danmark
Thiago Pinto Borges

Thiago Pinto Borges (født 22. oktober 1988) er en brasiliansk fodboldspiller. Han har tidligere spillet for Esbjerg fB i den danske Superliga, og spiller nu for Knattspyrnufélagið Þróttur på Island.

Thiago har siden tidligt i teenage-alderen været ombejlet af storklubber, og har bl.a. været til prøvetræning hos AC Milan og Valencia.

Esbjerg fB skrev en 3-årig kontrakt med Thiago, da han var 15 år gammel.

Da Thiago var 16 år gammel, annullerede DBU kontrakten mellem ham og EfB med tilbagevirkende kraft – kontrakten som DBU ellers havde godkendt året forinden. EfB appellerede afgørelsen, og fik i foråret 2006 – 5 måneder inden Thiago's 18 års fødselsdag – svar fra DBU's appeludvalg: EfB fik ret til at skrive kontrakt med Thiago alligevel.

Pga. internationale retningslinjer udstedt af FIFA, spillede Thiago ikke på højere niveau end Ynglingeligaen, før han fyldte 18 år. Han fik dog dispensation af DBU til at deltage på Esbjerg fB's førstehold i træningsturneringen Viasat Cup. Den 15. oktober 2006 forlængede Esbjerg fB kontrakten, så den gik til den 20. juni 2009. Dette skete blot 10 dage efter hans debut i Superligaen.

Thiago Pinto Borges har fået sin fodboldopvækst i São Paulo-området og har tidligere spillet for EC Bahia i Brasilien.

Da kontrakten med Esbjerg fB udløb i juni 2009 valgte klubben ikke at forlænge aftalen. Derfor tog han til flere prøvetræninger hvor Viborg FF var en af klubberne.
I 2009 rykkede Thiago til Skjold Birkerød i Danmarksserien. Her spillede han i et halvt år. Efter det gik turen til Kroatien et enkelt år, inden han i 2011 returnerede til Skandinavien. Her spillede han 23 kampe og scorede tre mål for svenske Trelleborgs FF.

Fra januar 2013 spillede han for FC Vestsjælland . Her blev Thiago genforenet med cheftræner Ove Pedersen, som i 2003 rejste til Brasilien og vendte hjem til den vestjyske klub med den dengang 15-årige Thiago Pinto Borges. Siden fulgte udlejninger til AB og Skive IK, inden FC Vestsjælland den 30. november 2015 gik konkurs, og Thiago stod derfor uden kontrakt.

Den 4. februar 2016 skrev han kontrakt med Knattspyrnufélagið Þróttur, hvor Per Rud er sportsdirektør.

Referencer

Eksterne henvisninger 
 

Fodboldspillere fra Brasilien
Fodboldspillere fra Esbjerg fB
Fodboldspillere fra Trelleborgs FF
Fodboldspillere fra FC Vestsjælland
Fodboldspillere fra NK Mosor
Fodboldspillere fra Idrætsforeningen Skjold Birkerød
Personer fra São Paulo
Sorge

Sorge eller Sorgen er en flod i det nordlige Tyskland, beliggende i Sydslesvig. Flodens ene udspring i fællesskab med floden Stente ligger nær Bistensø i Hytten Bjerge, og hvis anden del længere mod nord går gennem Boklunder Au/Mühlenau. Floden flyder gennem Ejdermarsken og munder ud i Ejderen.

Den har en længde på 29,4 km.

Eksterne henvisninger 
 Ejder-Trene-Sorg 

Floder i Slesvig-Holsten
Røde Klev

Den Røde Klev er en markant klint mellem Venningsted (Risgap) og Kampen på den nordfrisiske ø Sild. Den 4,4 kilometer lange og op til 52 meter høje klint består overvejende af glimmer og kaolinsand. Oxiderede jernforbindelser giver den røde farve. De nederste blottede lag i klinten er cirka 3 millioner år gamle, mens de øverste lag er aflejringer fra den sidste istid. I 1900-tallet formodede geologerne en geologisk sammenhæng mellem Sild og Helgoland, men det synes, at være usandsynlig. Den Røde Klev har gennem århundreder fungeret som sømærke. Klintafsnittet ved Venningsted er imidlertid dækket af klit, bevokset med hjælme. Området er fredet.

Klinten er stærk truet af stormfloder og erosion og mister knap en meter om året. Som led i kystsikring kystfodres stranden ved den røde klev siden slutningen af 1970'erne hvert år med tusinder af kubikmeter sand. Klinten er sammen med klitterne bagved naturfredet.

Eksterne henvisninger

Noter 

Klinter
Sild (ø)
Max-Morlock-Stadion

Max-Morlock-Stadion (tidligere Grundig Stadion, Stadion Nürnberg) er et fodboldstadion i den tyske by Nürnberg, hvor det er hjemmebane for 1. FC Nürnberg. Stadion hed oprindeligt Frankenstadion, men blev omdøbt i marts 2006 på grund af en sponsoraftale. Stadionet har en kapacitet på 48.000 og var under VM i fodbold 2006 vært for fire gruppekampe samt ottendedelsfinalen Portugal-Holland.

Historie 
Under det oprindelige navn, Frankenstadion, blev stadion fra 1933 benyttet af Nazisterne som marchområde og øvebane for Hitlerjugend. De 4. Tyske Kamp-Lege (4th Deutsche Kampfspiele), et af de største arrangementer i den nazistiske ungdomsorganisation, fandt sted på dette stadion i dagene 23. – 29. juli 1934.

Fra 1963 og frem er det store stadion ombygget adskillige gange for at tilgodese kravene til et stadion i Bundesligaen.

 

Fodboldstadioner i Tyskland
Nürnberg
Etableret i 1928
Bygninger, konstruktioner og anlæg i Bayern
MHPArena

MHPArena er et stadion i den tyske by Stuttgart, der til daglig er hjemmebane for de lokale fodboldhold VfB Stuttgart. Stadionet er navngivet efter stifteren af Mercedes-Benz Gottlieb Daimler og har en kapacitet på 60.441 tilskuere. Det har ved tidligere været vært for både EM og VM i atletik og lagde græs til VM i fodbold 2006, bl.a. til bronzekampen. 

Tilskuerrekord på stadion er 97.553 tilskuere til en fodboldkamp mellem  og  den 22. november 1950.

Fodboldstadioner i Tyskland
Stuttgart
Etableret i 1933
John Rambo

John James Rambo er hovedpersonen i en serie af populære actionfilm baseret på karaktererne i David Morrells roman First Blood.

Filmene handler om Vietnam-veteranen og krigshelten John J. Rambo, der spilles af Sylvester Stallone. Krigshelten Rambo er en plaget mand, der tydeligvis er mærket af krigens "sande ansigt".

Hans våben er en M60, bowie-kniv og bue med sprængfarlige pile, men Rambo er selvfølgelig dødsensfarlig også med mange andre våben.

Rambo-filmene 
 First Blood (1982)
 Rambo: First Blood Part II (1985)
 Rambo III (1988).
 Rambo: IV (2008).
 Rambo: Last Blood (2019)

Filmfigurer
Actionfilm fra USA
Kompass 2

Kompass 2 (Complex Orbital Magneto-Plasma Autonomous Small Satellite) er en microsatellit udvikler i et internasionalt samarbejde mellem flere universuteter og finansieret af  Den Russisk Rumorganisation, Det Russiske akademi for Videnskab og Det russiske videnskabsministerium. 
Kompass 2 vil kredse i en højde af 400-620 km over jordens overfalde med en Banehældning på .

Samarbejdspartnere 
Kompass 2 satellitten er blevet udvikler i samabejde mellem følgende universiteter:

 Space Research Centre, Det Polske akademi for Videnskab, Warszawa
 Pushkov Institute of Terrestrial Magnetism, Ionosphere and Radiowave Propagation, Det Russisk akademi for naturvidenskab
 Swedish Institute of space physics, Uppsala, Sverige
 Scientific Research Institute of Nuclear Physisc,  Moskva Universitet, Rusland
 Lviv Center of space research, Ukrainsk akademi for naturvidenskabeligefag, Ukraine
 Etvos universitet, Budapest
 Den Russisk Rumorganisation

Eksterne henvisninger 

 http://www.russianspaceweb.com/compass.html

Satellitter
Vestre Katolske Kirkegård

Vestre Katolske Kirkegård i København ligger i sydhavnskvarteret tæt på Vesterbro og Carlsberg. Kirkegården blev anlagt i 1887 og har siden 1927 været drevet og vedligeholdt af Københavns Kommune. Den er placeret mellem Vestre Kirkegård og Mosaisk Vestre Begravelsesplads.

Kendte personer begravet på Vestre Katolske Kirkegård 
 Birthe Backhausen
 Pedro Biker
 Henrik Bjelke
 Axel Brøndal
 Jeanne Darville
 Johannes von Euch
 Emil Glückstadt
 Max Hansen (askefællesgrav)
 Erik Henning-Jensen
 Helge Jacobsen
 Ib Magnussen
 Knud Millech
 Johan E. Nyrop
 Julius Ramm
 Peter Schindler
 Willy Schumann
 Kirsten Wiwel

Eksterne henvisninger 

 

Kongens Enghave
Kirkegårde i København
Nebel (Amrum)

Nebel (dansk/tysk) eller Neebel (nordfrisisk) er en landsby og kommune beliggende centralt på den nordfrisiske ø  Amrum i Nordfrisland i det vestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Før-Amrum kommunefællesskab (Amt Föhr-Amrum). Nebel er sogneby i Sankt Clemens Sogn (Amrum Sogn). Sognet lå som Kongeriske enklave i Før Vesterherred (Ribe Amt), da området tilhørte Danmark.

Byen opstod i 1500-tallet og har bevaret en helt enestående arkitektonisk karakter med mange stråtækte friserhuse.

Geografi 
Byen er beliggende ved øens østkyst ud til vadehavet. Vest for byen strækker sig øens klitlandskab. Kommunen består af hovedbyen Nebel og bebyggelserne Stenodde (nordfrisisk Stianood), Sydtorp (Sössaarep) og Vesterhede (Waasterhias). Gadeskiltene i byen er på nordfrisisk. Ved Stenodde er der en lille havn.

Historie 
Nebel er første gang nævnt 1651. Stednavnet er sammensat af ny og det nordiske -bøl og blev senere til Nebel. I 1651 findes endnu formen Nyboll. 

Byen er sogneby for hele øen Amrum. Sankt Clemens-Kirken blev opført i 1200-tallet midtvejs mellem Nord- og Sydtorp. Senere udviklede sig omkring kirken og kirkegården den nuværende landsby Nebel som øens nye og tredje landsby. Først i 1908 fik kirken et tårn. 

Blandt byens seværdigheder kan nævnes Amrum Mølle, opført 1771. Vindmøllen huser i dag et museum. Syd for møllen strækker sig vikingetidens jordvold Krümwaal mod syd. Ved Stenodde findes langdyssen Stenodde Dysse. Nordvest for byen i klitterne ligger den arkæologiske område Skalnasdalen med stensætninger og en række gravfelter fra jernalderen og vikingetiden.

Efter den dansk-tyske krig 1864 kom Nebel under tysk styre. Ved folkeafstemningen om Slesvigs genforening med Danmark i 1920, stemte 425 af Nebels indbyggere tysk og 81 dansk, hvormed Nebel foreblev tysk.

Kendte 
 Hark Olufs (1708 - 1754), født i Sydtorp, nordfrisisk søfarer

Billeder

Eksterne henvisninger 

 Amrum

Noter 

Byer i Kreis Nordfriesland
Amrum
Byer i Slesvig-Holsten
Klokketårn

Klokketårn er betegnelsen for en bygning eller bygningsdel, der hører til en kirke. Ikke alle kirker har tårne. I Danmark står ca. 200 kirker kullet, dvs. uden tårn. Mange kirker har et fritstående tårn, f.eks. det berømte skæve tårn i Pisa. Tårn og klokke har heller ikke altid hørt sammen. Nogle tårne blev bygget som en del af forsvaret i tilfælde af krig.

De første klokketårne i Danmark var fritstående og blev opført på den tid, da kirkerne var lavet af træ (850-1100). Disse såkaldte klokkestabler bestod af nogle enkle træstolper til at holde klokken og et lille tag. Lidt mere avanceret var klokkehuset – et tårn, der bestod af 4 hjørnestolper og 4 stolper midt på siderne beklædt med brædder. I midten stod et større stolpe, kaldet kongen, som ragede op i et pyramidetag. Klokken hang så foroven, mens der var et redskabsrum forneden.

Med stenkirkerne får kirkerne klokketårne. De romanske tårne (ca. 1100-1240) er meget kraftige og har en trappe indvendig med indgang fra selve kirken. Taget er enten et saddel- eller pyramidetag.

Mange romanske kirker blev bygget uden tårne, for der var ikke råd eller kræfter til mere end selve kirkehuset. Med den gotiske stil, der også indvarsler en rigere periode, bliver tårnet en vigtig del af kirken. Dette skyldes blandt andet, at den gotiske stil stræber efter at vise kirkebygningen som himmelstræbende. Her er tårnet et naturlig symbolsk udtryk. Det gotiske tårn er spinklere end det romanske tårn, trappen er ofte muret udenpå i et lille trappetårn eller udgøres af en fritrappe (nogen gange blot en stige), og der kommer spir på tårnet. Denne stil, især med spiret, bliver yderligere udviklet i renæssancen, barokken og nyklassicismen. Først i nyere tid, hvor kirkebygninger udformes efter den moderne arkitekturs ideer, sker der en ny udvikling med kirkens tårne. Et berømt eksempel er Grundtvigs Kirke i København fra 1940, hvor tårnet er udformet som et orgel.

Se også 
 Beffroi
 Klokkestabel
 Kampanile
 Styltetårn

Kirkearkitektur
Tårntyper
Entertaineren

"Entertaineren" er en sang skrevet af C.V. Jørgensen. Sangen udkom på albummet Storbyens små oaser fra 1977 og blev i 1978 udgivet på single med “Det ganske lille band” på b-siden (Metronome B4166). På singlens cover er et billede af bandet CV Jørgensen med Lotte Rømer, der var indtrådt i bandet efter indspilningen af sangen.

I forsøget på at opnå et internationalt gennembrud blev indspillet en version af sangen på engelsk under titlen “Downtown St. Tropez”. Den engelske version blev udgivet som a-side på en promotion-single med “Notion of a Long Tongue” (“Fra en telefonboks”) på b-siden (Metronome MB5).

Sangen er inkluderet på omsamlingsalbummet Skygger & Magi fra 1996.

Medvirkende 
Tekst og musik: Carsten Valentin Jørgensen

 Erik Falck: El-bas
 Ivan Horn: El-guitar
 Carsten Valentin Jørgensen: sang og guitar
 René Wulff: trommer

Producer: Nils Henriksen

Referencer 

Rocksange
Sange fra Danmark
Sange fra 1977
C.V. Jørgensen
Knold (botanik)

En knold er en fortykket rhizom, som sædvanligvis er rig på stivelse. Et eksempel er kartoflen.

Plantemorfologi
Knold

Ordet knold har flere betydninger eller specialiseringer:
 Stofknold
 Knold (botanik)

 stednavne
 Knold (Køng Sogn) – en bebyggelse i Køng Sogn, Assens Kommune
 Knold (Mjolden Sogn) – en bebyggelse i Mjolden Sogn, Tønder Kommune

 Se også
 Knold og Tot

 Øvrig brug
 Knold bruges om en person der ikke tænker sig om og derfor begår fejl. Eksempel: "Du kan da ikke skære kød over med en gaffel, din knold!"
 Muligvis som udbygning af ovenstående benyttes udtrykket "noget knold" om noget der ikke virker eller ikke passer sammen. Eksempel: "Det nye navigationsanlæg er noget knold; den siger jeg skal køre via Esbjerg for at komme fra Århus til Herning".
Jerry Lucena

Jerry Ruben Lucena (født 11. august 1980) er en dansk-filippinsk tidligere professionel fodboldspiller. Han var midtbanespiller og spillede størstedelen af sin karriere i Esbjerg forenede Boldklubber (EfB) med en afstikker til AGF. Han stoppede sin aktive karriere i sommeren 2016 på grund af knæproblemer.

Jerry Lucena spillede i klubben hele karrieren frem til sommeren 2007, hvorpå han skiftede til AGF. Han nåede i første ophold at spille 245 førsteholdskampe for EfB og score 18 mål. I AGF spillede Jerry Lucena 155 kampe, hvor det blev til tre mål, inden han i sommeren 2012 skiftede tilbage til EfB.

Han har spillet to U/21-landskampe for Danmark, og desuden spillet kampe på det danske ligalandshold. Han blev valgt som årets spiller i EfB i sæsonen 2005/2006, og tilbage i 1999 var han med til at vinde DM for U/21-hold.

Grundet hans filippinske rødder (han har dansk mor og filippinsk far), fik præsidenten for det Filipinernes fodboldforbund, Jose Mari Martinez, Lucena indlemmet på , og Lucena fik landsholdsdebut for Filippinerne i en kamp mod  23. marts 2011 og spillede allerede den anden kamp to dage senere mod .

Lucenas første landskampsmål faldt i en kamp mod Maldiverne ved AFC Challenge Cup den 27. maj 2014.

Noter

Eksterne henvisninger 

 Spillerprofil på AGFfodbold.dk 

Fodboldspillere fra Danmark
Fodboldspillere fra Esbjerg fB
Fodboldspillere fra Filippinerne
Fodboldspillere fra AGF
Mikrobølge

Mikrobølger er elektromagnetiske bølger med bølgelængde fra omkring 1 mm (300 GHz) til 1 m (300 MHz).  
Mikrobølger omfatter frekvensbåndene UHF, SHF og EHF.

Brugt til blandt andet trådløs kommunikation, radar og mikrobølgeovne (der opererer ved vands absorptionslinje på ca 2,45 GHz).

Noter

Eksterne henvisninger 
 DTU/Ørsted 

Elektromagnetisk stråling
Terahertz

En terahertz (THz) er en måleenhed for frekvens: 1 THz svarer til 1000 GHz, eller 1000 millarder svingninger per sekund.

Terahertz-området svarer til den øverste del af mikrobølge-båndet og nederste del af det infrarøde område (kaldet FIR for Far Infrared); 300 GHz - 3 THz (1 mm - 100 um).

Se også
 Terahertz stråling

Frekvensenheder
Michaël Murcy

Michaël Murcy (født 18. september 1979 i franske Beaumont-sur-Oise) er en fransk professionel fodboldspiller. Han spiller i den franske amatør-klub US Quevilly, hvortil han skiftede fra den kinesiske klub Shandong Luneng. Tidligere har han spillet for Clermont Foot og danske Esbjerg fB. Han er 184 cm høj og vejer 79 kg.

Murcy har fået sin fodboldopvækst i Paris Saint-Germain FC og US Créteil-Lusitanos. Han skiftede som 23-årig klub til La Louvière, inden han i vinteren 2005 kom til Esbjerg fB.

Angriberen blev under træner Ove Pedersen brugt som angriber, mens Murcy under den efterfølgende EfB-træner, Troels Bech, blev omskolet til også at spille på højrekanten.

Michaël nåede at spille 113 kampe for Esbjerg fB's førstehold og score 23 mål.

Links 
 Profil på efb.dk

Fodboldspillere fra Frankrig
Fodboldspillere fra Esbjerg fB